
ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 94 

Τροποποίηση διατάξεων του π.δ. 174/1983 

«Κανονισμός Πυροσβεστικής Σχολής» (Α' 68)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Τηςπερ.ζ'τηςπαρ. 1 του άρθρου 11 του ν. 1481/1984 
«Οργανισμός Υπουργείου Δημόσιας Τάξης» (Α' 152), 
όπως το άρθρο αυτό αντικαταστάθηκεμετο άρθρο 1 του 
ν. 1590/1986 (Α' 49), και της παρ. 2 του άρθρου 1 του ν. 
1590/1986 «Τροποποίηση διατάξεων του ν. 1481 /1984». 
β) Της παρ. 1 του άρθρου 28 του ν. 2800/2000 (Α' 41). 
γ) Της περ. β' της παρ. 4 του άρθρου 12 του 
ν. 3511/2006 «Αναδιοργάνωση του Πυροσβεστικού Σώ¬ 
ματος, αναβάθμιση της αποστολήςτου και άλλες διατά¬ 
ξεις» (Α' 258), όπως τροποποιήθηκε και ισχύει. 

δ) Του άρθρου 69 του ν. 4249/2014 «Αναδιοργάνωση 
της Ελληνικής Αστυνομίας, του Πυροσβεστικού Σώματος 
και της Γενικής Γραμματείας Πολιτικής Προστασίας, ανα¬ 
βάθμιση Υπηρεσιών του Υπουργείου ΔημόσιαςΤάξης και 
Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου ΔημόσιαςΤάξης και Προστα¬ 
σίας του Πολίτη και άλλες διατάξεις» (Α' 73). 

ε)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το π.δ. 63/2005 (Α'98). 

στ)Του π.δ. 101/2012 «Υπαγωγή του Πυροσβεστικού 
Σώματος στη Γενική Γραμματεία Πολιτικής Προστασίας 
του Υπουργείου ΔημόσιαςΤάξης και Προστασίας του 
Πολίτη και τροποποίηση του π.δ. 215/2007» (Α' 167). 

ζ) Του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

η) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 


θ) Της υπ' αριθ. Υ173/4-11-2016 Απόφασης Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 3610). 

ι) Της υπ' αριθ. Υ186/10-11-2016 Απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών Νικόλαο Τόσκα» (Β' 3671). 

2. Την υπ'αριθ. πρωτ. 8000/1/2017/63-α'/9-6-2017 Ει¬ 
σήγηση της Διεύθυνσης Δημοσιονομικής Διαχείρισης 
της Γενικής Διεύθυνσης Οικονομικών και Επιτελικού 
Σχεδιασμού του Υπουργείου Εσωτερικών σχετικά με τις 
δημοσιονομικές επιπτώσεις του παρόντος διατάγματος. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την υπ'αριθ. 154/2017 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Παιδείας, Έρευνας και Θρησκευμάτων και του Αναπλη¬ 
ρωτή Υπουργού Εσωτερικών, αποφασίζουμε: 

Άρθρο 1 

1. Ο τίτλος του άρθρου 38 του π.δ 174/1983 (Α' 68), 
όπως τροποποιήθηκε και ισχύει, αντικαθίσταται από τον 
τίτλο «Συσσίτιο-Διαμονή». Οι παράγραφοι 1 και 2 του 
ίδιου άρθρου αντικαθίστανται ως ακολούθως: 

«1. Το συσσίτιο παρέχεται υποχρεωτικά στους Δόκι¬ 
μους Πυροσβέστες και τους πρωτοετείς Δόκιμους Αν- 
θυποπυραγούς, περιλαμβάνει πρωινό, γεύμα και δείπνο 
και η δαπάνη του βαρύνει τους ίδιους. 

2. Οι Δόκιμοι Πυροσβέστες και οι πρωτοετείς Δόκιμοι 
Ανθυποπυραγοί, κατά τη διάρκεια της θεωρητικής τους 
εκπαίδευσης, διαμένουν και σιτίζονται εντός της οικείας 
Σχολής». 

2. Η παράγραφος 3 του άρθρου 38 του π.δ. 174/1983 
όπως τροποποιήθηκε και ισχύει, καταργείται και η πα¬ 
ράγραφος 4 αναριθμείται σε παράγραφο 3. 

3. Η παράγραφος 2 του άρθρου 41 του π.δ. 174/1983, 
όπως τροποποιήθηκε και ισχύει, καταργείται και οι πα¬ 
ράγραφοι 3 και 4 αναριθμούνται σε παραγράφους 2 και 
3 αντίστοιχα. 

4. Το εδάφιο β'της παραγράφου 1 του άρθρου 50 του 
π.δ. 174/1983, αντικαθίσταται ως ακολούθως: 

«Στα Παραρτήματα της Σχολής που λειτουργούν σε 
άλλες πόλεις της Ελλάδας, την υγειονομική υπηρεσία 
εκτελεί ο γιατρός της Πυροσβεστικής Υπηρεσίας της πό¬ 
λης, όπου λειτουργεί το Παράρτημα και αν δεν υπάρχει, 

Υγειονομικοί Αξιωματικοί της πλησιέστερης Υγειονομι¬ 
κής Υπηρεσίας του Πυροσβεστικού Σώματος». 

5. Η παράγραφος 4 του άρθρου 146 του π.δ. 174/1983, 
όπως τροποποιήθηκε και ισχύει, καταργείται. 

6.0 τίτλος του κεφαλαίου Γ' του π.δ 174/1983, αντικα¬ 
θίσταται από τον τίτλο «Πρακτική Άσκηση-Εκπαιδευτικές 
Επισκέψεις- Ψυχαγωγία». 

7. Μετά το άρθρο 146 του π.δ. 174/1983, όπως τροπο¬ 
ποιήθηκε και ισχύει, προστίθεται άρθρο 146Α με τίτλο 
«Πρακτική Άσκηση» ως ακολούθως: 

«1. Οι πρωτοετείς, δευτεροετείς και τριτοετείς Δόκιμοι 
Ανθυποπυραγοί, κατά το χρονικό διάστημα απάτην ημε¬ 
ρομηνία αποφοίτησης των τεταρτοετών και μέχρι την 
έναρξη του χειμερινού εξαμήνου, διατίθενται με διαταγή 
του Αρχηγού του Πυροσβεστικού Σώματος για πρακτική 
άσκηση σε Πυροσβεστικές Υπηρεσίες (πλην Αεροδρομί¬ 
ων και Λιμένων) της Αττικής. Κατά τη διάρκεια του ακα¬ 
δημαϊκού έτους και εφόσον το επιβάλλουν υπηρεσιακές 
ανάγκες οι Δόκιμοι Ανθυποπυραγοί οποιοσδήποτε έτους 
φοίτησης, δύναται, στο πλαίσιο της πρακτικής άσκησής 
τους, να διατίθενται σε Πυροσβεστικές Υπηρεσίες της 
Αττικής για εκτέλεση μάχιμης υπηρεσίας. 

2. Οι πρωτοετείς και δευτεροετείς Δόκιμοι Πυροσβέ¬ 
στες, κατά το χρονικό διάστημα από τη λήξη της εξε¬ 
ταστικής περιόδου του εαρινού εξαμήνου και μέχρι 
την έναρξη του χειμερινού εξαμήνου, διατίθενται με 
διαταγή του Αρχηγού του Πυροσβεστικού Σώματος για 
πρακτική άσκηση σε Πυροσβεστικές Υπηρεσίες (πλην 
Αεροδρομίων και Λιμένων) σε όλη την Επικράτεια, με 
βάση τη δήλωση επιθυμίας τους, χωρίς να δικαιούνται 
εκτός έδρας αποζημίωση. Για την πρακτική άσκηση των 
Δοκίμων Πυροσβεστών θα λειτουργούν Παραρτήματα 
της Σχολής Πυροσβεστών στις κατά τόπους Πυροσβε¬ 
στικές Υπηρεσίες, όπου θα διατεθούν. Με ευθύνη των 
Διοικητών των Παραρτημάτων, θα ορίζεται εκπαιδευτής 


Αξιωματικός ή Πυρονόμος με τον αναπληρωτή αυτού, 
για να ελέγχει την πορεία της πρακτικής άσκησης, να 
επιλύει τυχόν ζητήματα που αναφύονται και να αξιολογεί 
τον Δόκιμο σε έντυπο αξιολόγησης. Κατά τη διάρκεια 
του ακαδημαϊκού έτους, οι Δόκιμοι Πυροσβέστες που 
φοιτούν στο Γ,Δ' και Ε' εξάμηνο σπουδών και εφόσον το 
επιβάλλουν υπηρεσιακές ανάγκες, δύναται, στο πλαίσιο 
της πρακτικής άσκησής τους, να διατίθενται στις Υπη¬ 
ρεσίες της ΔΙ.Π.Υ.Ν του τόπου όπου λειτουργεί η Σχολή 
για εκτέλεση μάχιμης υπηρεσίας. 

Κατά το Ε' εξάμηνο σπουδών, οι Δόκιμοι Πυροσβέστες 
δύναται να πραγματοποιούν πρακτική εκπαίδευση σε 
αντικείμενα πυροσβεστικού ενδιαφέροντος σε Υπηρεσί¬ 
ες της Αττικής, καθώς και πιστοποιημένες εκπαιδεύσεις 
της Σχολής Επιμόρφωσης εφόσον αυτό κριθεί αναγκαίο. 

Κατά τη διάρκεια της ως άνω πρακτικής εκπαίδευσης, 
θα μπορούν να διαμένουν σε εγκαταστάσεις του Πυ¬ 
ροσβεστικού Σώματος που έχουν διαμορφωθεί για το 
σκοπό αυτό». 

Άρθρο 2 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 6 Σεπτεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός Παιδείας, Έρευνας 
Εσωτερικών και Θρησκευμάτων 

ΝΙΚΟΛΑΟΣΤΟΣΚΑΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 

